
Conferința „Noul Cod civil - perspective practice”
București, Constanța - Septembrie 2011

În atenţia Domnului Preşedinte Florin Dumbravă,

În septembrie 2011, Clubul de Drept şi Revista Pandectele Săptămânale, în parteneriat cu Fundația pentru Educație și Știință Titu Maiorescu, Universitatea Titu Maiorescu și Universitatea Ovidius, organizează două conferinţe cu tema Noul Cod civil - perspective practice, în Bucureşti și Constanța.

Conferinţele îşi propun o dezbatere tehnică, cu practicieni din domeniul dreptului civil și al dreptului familiei, profesori universitari, avocaţi specializaţi în dreptul civil şi specialişti de la Agenția Națională de Cadastru şi Publicitate Imobiliară, precum şi notari care vor oferi răspunsuri şi clarificări în ceea ce priveşte noul Cod civil.

La acest eveniment vor participa, în calitate de lectori, următoarele persoane:

· Jud. prof. univ. dr. Mona Pivniceru *
· Jud. conf. univ. dr. Dan Lupaşcu *
· Jud. Cristi Danileț

· Lect. univ. dr. Mircea Dan Bob

· Jud. lect. univ. dr. Evelina Oprina

· Jud. dr. Cristiana Crăciunescu

· Jud. dr. Gabriela Florescu

· Jud. dr. Beatrice Rămăşcanu

· Jud. Marcel Gavris

· Jud. Dana Herea

· Jud. Andreea Popescu 

· Av. Marius Şcheaua
· Av. drd. Răzvan Vasiliu
* Sub rezerva confirmării.

Accesul urmează a se face pe bază de înscriere, după plata unei taxe de participare, cei interesaţi având posibilitatea de a opta fie pentru prezenţa la una dintre cele două zile ale dezbaterilor, fie pentru întregul eveniment.
În acest sens, dorim să beneficiem de sprijinul Consiliului Naţional al Magistraturii prin desemnarea unei persoane care să participe la deschiderea lucrărilor, a unui specialist care să participe în calitate de lector precum şi acordul pentru utilizarea siglei CSM pe materiale promoţionale aferente acestui eveniment și folosirea sintagmei „eveniment susţinut de CSM”.

Director General,

Irina Ionescu

